02 Des. 13:06:48
Die getuie staan af. Die verdediging sê hulle gaan more 'n DNS-kundige roep om te getuig. Die saak word uitgestel na Dinsdagoggend 11:00.
02 Des. 13:06:28
Regter Ronald Hendricks vra Du Preez of hy net moes kyk na die beweging van daardie voertuig?
Du Preez: Ja, want dis die enigste wat in daardie tyd gery het. McDonald het meer as 350 voertuie wat na verskillende plekke ry.
Hendricks: Maar dit was die enigste een wat die plaas op 26 Mei 2018 verlaat het?
Du Preez: Die enigste een wat 'n Ctrack-toestel gehad het.
Hendricks: Moes jy al die voertuie vir daardie dag trek, of is u net die nommer van daardie spesifieke trok gegee om te kontroleer?
Du Preez: Die nommer is vir my gegee ja, maar ek het ook ander voertuie gekontroleer. Die verdediging het my die opdrag gegee om daardie spesifieke trok te kontroleer.
02 Des. 13:03:28
Smit is nou klaar met kruisondervraging. Nel het geen verdere vrae nie.
02 Des. 13:02:11
Smit: Indien u dus nie by was toe die proses gevolg is nie, kan u nie sê of dit gedoen is nie?
Du Preez: Die sertifikaat sou nie uitgereik kon word indien dit nie gebeur het nie. Hy moes dus deur die proses gegaan het. Maar ja, ek was nie fisiek teenwoordig nie.
Smit: U neem aan u kollega is eerlik en sal dit doen?
Du Preez: Die stelsel is so ontwerp dat jy nie tot die volgende stap kan oorgaan indien die vorige nie gedoen is nie.
02 Des. 12:58:17
Smit: Wie het die sertifikaat uitgereik wat sê die instrument werk goed?
Du Preez: Die tegnikus doen dit nadat hy verskeie toetse uitgevoer het.
Smit: In hierdie geval Van Wyk?
02 Des. 12:55:30
Smit: Daar is geen bestuurder vir 26 Mei geïdentifiseer nie? Net vir 25 Mei.
Du Preez: Dis korrek.
Smit: Wie sit die inligting oor die identiteit van die bestuurder in?
Du Preez: Die bestuurder van die voertuig moet dit doen.
02 Des. 12:54:38
Smit: Mens kan seker aanvaar die bestuurslui van McDonalds sal deur hierdie rekords gaan indien hulle nougeset is?
Du Preez: Ja, dis beskikbaar vir hulle.
Smit: Ek vind geen verwysing in u verslag na 'n Volvo-vragmotor nie.
Du Preez: Daar is geen aanduiding in die verslag van 'n Volvo-vragmotor nie.
02 Des. 12:51:55
Smit: Is dit moontlik dat iets verkeerd kan gaan met die kallibrasie van die instrument vandat dit geïnstalleer is tot 'n later stadium?
Du Preez: Nee, want ons gebruik GPS.
02 Des. 12:51:05
Smit: Toets die tegnici of die instrument wat geïnstalleer is, werk?
Du Preez: Ja, ons moet.
Smit: Is dit hier gedoen?
Du Preez: Die installasie-sertifikaat word nie uitgereik as dit nie gedoen is nie. Ek het dit op my rekenaar vir hierdie installasie en sal dit kan uitdruk en verskaf.
02 Des. 12:50:33
Du Preez sê ene Nicholas van Wyk het die instrument op 27 November 2013 geïnstalleer.
Smit: Wie vervaardig hierdie instrumente?
Du Preez: Ons maatskappy maak dit self by ons fabriek Digital Electronics.
Meer oor: Mmabatho | Xander Bylsma